ΓΡΑΠΤΗ ΕΡΩΤΗΣΗ P-3055/00

υποβολή: Avril Doyle (PPE-DE) προς την Επιτροπή

(22 Σεπτεμβρίου 2000)

Θέμα: Πυρηνική ασφάλεια στο Sellafield

Έχονταςπόψη την αγωγή που έχειποβάλει η Επιτροπή κατά της Βρετανίας με αφορμή τα σχέδια αποσυναρμολόγησης του πυρηνικού αντιδραστήρα Windscale αριθ. 1 στη μονάδα επανεπεξεργασίας πυρηνικών καυσίμων του Sellafield. Την απάνθρωπη αδιαφορία που επιδεικνύει η εταιρεία British Nuclear Fuels στο Sellafield για την ασφάλεια των Ιρλανδών πολιτών, την οποία αποκαλύπτουν απόρρητες εκθέσεις που διέρρευσαν από το γραφείο δημοσίων σχέσεων της BNFL αυτήν την εβδομάδα και τις σκανδαλώδεις παραβιάσεις των κανόνων ασφαλείας που έχουν επανειλημμένα σημειωθεί στην εν λόγω μονάδα(1) καιπό το φως των σχεδίων της BNFL να προβεί σε αλλαγές των μεθόδων επεξεργασίας πυρηνικών αποβλήτων που εφαρμόζει, οι οποίες περιλαμβάνουν τη δημιουργία μιας σειράς μη επανδρωμένων χώρων απόθεσης ραδιενεργών αποβλήτων και σχέδια αποδυνάμωσης του προστατευτικού περιβλήματος των πυρηνικών αντιδραστήρων που έχουν τεθεί εκτός λειτουργίας, μια ενέργεια που θα είχε ως αποτέλεσμα την οριστικήποβάθμιση της προστασίας των πυρήνων των αντιδραστήρων. Θα μπορούσε η Επιτροπή να γνωστοποιήσει τις ανησυχίες της σχετικά με τα τρία αυτά ζητήματα και να περιγράψει τα μέτρα που κρίνει σκόπιμο να ληφθούν από τις αρμόδιες αρχές σε όλα τα επίπεδα κατά της μονάδας του Sellafield;

(1) The Guardian, 11 Σεπτεμβρίου 2000. Ειδική έκθεση της εφημερίδας The Guardian σχετικά με τη βρετανική πυρηνική βιομηχανία.

Απάντηση της κας Wallstrm εξ ονόματος της Επιτροπής

(13 Οκτωβρίου 2000)

Η Επιτροπή θεώρησε ότι το Ηνωμένο Βασίλειο δεν συμμορφώθηκε με τιςποχρεώσεις που απορρέουν από το άρθρο 37 της συνθήκης Ευρατόμ, επειδή δενπέβαλε τα στοιχεία γενικής φύσεως που αναφέρονται στην αποξήλωση του πυρηνικού αντιδραστήρα του Windscale Pile I. Κατά συνέπεια η Επιτροπή αποφάσισε τον Ιούλιο 2000 να θέσει σε κίνηση μια διαδικασία παράβασης κατά του Ηνωμένου Βασιλείου. Η περίπτωση είχε σχέση με διαφορετική ερμηνεία της συνθήκης, αφού το Ηνωμένο Βασίλειο ισχυρίζονταν ότι η συνθήκη Ευρατόμ (στην περίπτωση αυτή το άρθρο 37) δεν εφαρμόζεται στην πυρηνική ενέργεια για στρατιωτικούς σκοπούς. Η Επιτροπή εκτιμά ότι το κεφάλαιο III της συνθήκης Ευρατόμ ανατίθεται στην προστασία από ιοντίζουσες ακτινοβολίες κάθε είδους πηγής. Οι αρχές του Ηνωμένου Βασιλείου ανέφεραν έκτοτε ότι δενπάρχει σήμερα κάποιο πρόγραμμα αποξήλωσης του αντιδραστήρα και ότι όταν θα έχει εκπονηθεί κάποιο εφαρμόσιμο σχέδιο, θαποβληθούν γενικά στοιχεία σύμφωνα με το άρθρο 37, αφού θεωρούν ότι οι προτεινόμενες δράσεις διάθεσης αποβλήτων δεν σχετίζονται πλέον με το αμυντικό της πρόγραμμα.

Η Επιτροπή δεν είναι σε θέση να επιβεβαιώσει, ή άλλο τι, την ισχύ των αναφερομένων σε εσωτερικά έγγραφα του British Nuclear Fuels Limited (BNFL), που διατυπώνονται στο άρθρο της Guardian, της 11ης Σεπτεμβρίου του 2000.

Η Επιτροπή δεν έχει στα χέρια της σήμερα πληροφορίες σε ό,τι αφορά σχέδια κατασκευής μη επανδρωμένων χώρων διάθεσης αποβλήτων αλλά ούτε και στοιχεία σχετικά με σχεδιαζόμενες εργασίες αποξήλωσης, όπως αυτές αναφέρονται από το Αξιότιμο Μέλος του Κοινοβουλίου. Τέτοια στοιχεία θα αποτελούσαν μέρος στοιχείων γενικότερης φύσεως πουποβάλλονται από το Ηνωμένο Βασίλειο για κάθε τέτοιο σχέδιο σε οποιοδήποτε μέρος.

Η Επιτροπή λαμβάνει όλα τα ενδεδειγμένα μέτρα για να διασφαλίσει την εφαρμογή στα κράτη μέλη της κοινοτικής νομοθεσίας που αναφέρεται σε κοινές βασικές προδιαγραφές ασφαλείας για την προστασία των εργαζομένων και του κοινού από τις επιδράσεις της ιοντίζουσας ακτινοβολίας.